proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 7 de xullo de 2009 pola que se desenvolve o Decreto 255/2008, do 23 de outubro, polo que se simplifica a documentación para a tramitación dos procedementos administrativos e se fomenta a utilización de medios electrónicos, no que respecta á verificación de datos de identidade e residencia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/07/2009

Advertido erro na devandita orde, publicada no DOG nº 134 do venres, 10 de xullo de 2009, cómpre efectuar a oportuna corrección:
Na páxina 12.011, onde di:
«-Provincia.
-Municipio.
-Entidade singular.
-Entidade singular.
-Núcleo.
-Enderezo.»,
debe dicir:
«-Provincia.
-Municipio.
-Entidade colectiva.
-Entidade singular.
-Núcleo.
-Enderezo.».
ORDE do 6 de xullo de 2009 pola que se amplía a autorización para a implantación das modalidades de bacharelato en centros públicos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2009

O Estatuto de autonomía de Galicia, no seu artigo 31, dispón que é competencia plena da Comunidade Autónoma galega o regulamento e administración da ensinanza en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que, conforme o punto primeiro do seu artigo 81, o desenvolven, e das facultades que lle atribúe ao Estado o artigo 149.1.30º da Constitución.
A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades e o Real decreto 806/2006, do 3 de xuño, determina os aspectos básicos do currículo do bacharelato que deberán formar parte do aprobado polas administracións educativas para este nivel educativo no seu ámbito territorial.
A Orde do 29 de maio de 2008 autoriza a implantación das modalidades de bacharelato en centros públicos da Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta aconsellable ampliar e modificar as que figuran autorizadas na devandita orde coa finalidade de mellorar a atención ao alumnado de bacharelato.
De conformidade co exposto, esta consellería
DISPÓN:
Primeiro.-Autorizar a implantación da modalidade de bacharelato de artes, vía de artes escénicas, música e danza nos centros públicos seguintes:
IES Ramón Mª Aller Ulloa de Lalín Pontevedra. Código 36004137.
CMUS Profesional Manuel Quiroga de Pontevedra. Código 36019700.
Segundo.-Autorizar a implantación do bacharelato de humanidades e ciencias sociais no centro público:
IES Frei Martín Sarmiento de Pontevedra. Código 36006730.
Terceiro.-Deixan de impartirse as ensinanzas do bacharelato de artes, vía artes escénicas, música e danza no IES Frei Martín Sarmiento de Pontevedra. Non obstante, para os efectos administrativos, dependerá deste centro a implantación do bacharelato impartido no CMUS profesional de Pontevedra.
Disposicións derradeiras
Primeira.-Autorízase a la Dirección Xeral de Educación, Formación Profesional e Innovación Educativa para tomar as medidas precisas para a execución desta orde.
Segunda.-Esta orde entrará en vigor o día seguinte ao da súa publicación no Diario oficial de Galicia.
Santiago de Compostela, 6 de xullo de 2009.
Jesús Vázquez Abad
Conselleiro de Educación e Ordenación Universitaria
ORDE do 14 de maio de 2009 pola que se crea e se integra na Rede de Bibliotecas de Galicia a axencia de lectura de Vilamartín de Valdeorras.
CONSELLERÍA DE CULTURA E TURISMO — III. OUTRAS DISPOSICIÓNS — 16/07/2009

Vista a proposta da subdirectora xeral de Creación e Difusión Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a axencia de lectura de Vilamartín de Valdeorras.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 14 de maio de 2009.
Roberto Varela Fariña
Conselleiro de Cultura e Turismo
RESOLUCIÓN do 6 de maio de 2009, da Dirección Xeral de Patrimonio Cultural, pola que se inscribe a Federació dŽassociacións dŽamics del Camí de Sant Jaume de Catalunya no Rexistro de Entidades de Promoción do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 13/07/2009

Examinada a solicitude de inscrición no Rexistro de Entidades de Promoción do Camiño de Santiago, presentada pola Federació dŽassociacións dŽamics del Camí de Sant Jaume de Catalunya do 23 de abril de 2009.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles.»
Considerando que segundo o artigo 26 a solicitude foi presentada segundo o modelo que figura no anexo e xunto coa documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Federació dŽassociacións dŽamics del Camí de Sant Jaume de Catalunya quede inscrita no Rexistro de Entidades de Promoción do Camiño de Santiago co número 184.
Santiago de Compostela, 6 de maio de 2009.
José Manuel Rey Pichel
Director xeral de Patrimonio Cultural
RESOLUCIÓN do 12 de maio de 2009, da Dirección Xeral de Patrimonio Cultural, pola que se inscribe a Agrupación de Asociaciones de Amigos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 13/07/2009

Examinada a solicitude de inscrición no Rexistro de Entidades de Promoción do Camiño de Santiago, presentada pola Agrupación de Asociaciones de Amigos del Camino de Santiago de data 22 de abril de 2009.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles.»
Considerando que segundo o artigo 26 a solicitude foi presentada segundo o modelo que figura no anexo e xunto coa documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Agrupación de Asociaciones de Amigos del Camino de Santiago quede inscrita no Rexistro de Entidades de Promoción do Camiño de Santiago co número 185.
Santiago de Compostela, 12 de maio de 2009.
José Manuel Rey Pichel
Director xeral de Patrimonio Cultural
RESOLUCIÓN do 1 de xullo de 2009 pola que se delega no vicexerente de Xestión Económica e Servizos Xerais a asistencia ás mesas de contratación.
UNIVERSIDADE DE VIGO — III. OUTRAS DISPOSICIÓNS — 16/07/2009

O artigo 164 dos estatutos da Universidade de Vigo recolle a composición mínima das mesas de contratación sinalando o xerente como integrante dela.
O volume de actividade administrativa desenvolvida pola xerente e razóns de eficacia e axilidade na xestión fan aconsellable trasladar o exercicio desta competencia a prol de quen asume de xeito máis directo a xestión da materia cuxo obxecto se delega.
Polo antedito, de conformidade co disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, acorda ditar a seguinte resolución:
1. Delegar no vicexerente de Xestión Económica e Servizos Xerais a asistencia ás mesas de contratación.
2. Non pode ser obxecto de delegación a competencia que se delega nesta resolución, e en todo momento a xerente pode avocala para si.
3. Esta resolución terá efectos a partir do día seguinte ao da súa publicación no Diario Oficial de Galicia.
Vigo, 1 de xullo de 2009.
Ana Fernández Pulpeiro
Xerente da Universidade de Vigo
ORDE do 2 de xuño de 2009 pola que se resolve a integración de centros bibliotecarios na Rede de Bibliotecas de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 16/07/2009

Vista a proposta do director xeral de Promoción e Difusión da Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Integrar na Rede de Bibliotecas de Galicia os centros bibliotecarios relacionados no anexo, comezando pola Biblioteca Pública Municipal Rosalía de Castro (Arzúa, A Coruña) e rematando pola Biblioteca Municipal Os Rosais (A Coruña).
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 2 de xuño de 2009.
Roberto Varela Fariña
Conselleiro de Cultura e Turismo
ANEXO
Biblioteca Pública Municipal Rosalía de Castro (Arzúa, A Coruña).
Biblioteca Pública Municipal de Portomarín (Lugo).
Biblioteca Pública Municipal de Carballedo (Lugo).
Biblioteca da Fundación Luís Tilve (Santiago de Compostela, A Coruña).
Biblioteca Pública de Salceda de Caselas (Pontevedra).
Biblioteca Municipal Os Rosais (A Coruña).
RESOLUCIÓN do 25 de xuño de 2009, da Dirección Xeral de Industria, Enerxía e Minas, pola que se modifica a Resolución do 15 de xaneiro de 2009, pola que se convocan exames ordinarios para a obtención de carnés profesionais no ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 13/07/2009

Na Resolución do 15 de xaneiro de 2009, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2009 (Diario Oficial de Galicia nº 22, do 2 de febreiro), indícase que os exames para a obtención dos carnés profesionais de operador industrial de caldeiras e de instalador e conservador-reparador de aparellos para a preparación rápida de café terán lugar nas seguintes datas:
-Operador industrial de caldeiras:
6 de maio de 2009.
4 de novembro de 2009.
-Instalador e conservador-reparador de aparellos para a preparación rápida de café:
4 de maio de 2009.
2 de novembro de 2009.
Con respecto á normativa en que están baseados os devanditos carnés, hai que sinalar que o 6 de agosto de 2009 entrará en vigor o Real decreto 2060/2008, do 12 de decembro, polo que se aproba o Regulamento de equipos de presión e as súas instrucións técnicas complementarias (BOE nº 31, do 5 de febreiro), que derroga o Real decreto 1244/1979, do 4 de abril, polo que se aproba o Regulamento de aparellos de presión, así como as súas instrucións técnicas complementarias (ITC) de desenvolvemento, excepto a instrución técnica complementaria MIE-AP3, referente a xeradores de aerosois, aprobada polo Real decreto 2549/1994, do 29 de decembro.
O novo regulamento modifica o procedemento e as condicións de obtención do carné de operador industrial de caldeiras e non prevé os carnés de instalador e conservador-reparador de aparellos para a preparación rápida de café.
Os mencionados cambios normativos fan necesario o desenvolvemento dunha disposición autonómica que permita regular o novo procedemento de obtención do carné de operador industrial de caldeiras e a nova situación creada con relación aos carnés de instalador e conservador-reparador de aparellos para a preparación rápida de café. Debido a que o prazo de inscrición para os exames de novembro remata o 15 de setembro de 2009 e a normativa autonómica atópase en fase de desenvolvemento, anúlanse os exames do 2 de novembro de 2009 (instalador e conservador-reparador de aparellos para a preparación rápida de café) e do 4 de novembro de 2009 (operador industrial de caldeiras).
Santiago de Compostela, 25 de xuño de 2009.
Ángel Bernardo Tahoces
Director xeral de Industria, Enerxía e Minas
RESOLUCIÓN do 26 de xuño de 2009 pola que se ordena a publicación do acordo do Consello da Xunta de Galicia do 25 de xuño de 2009 polo que se aproba a modificación da relación de postos de traballo da Consellería de Economía e Industria.
CONSELLERÍA DE FACENDA — III. OUTRAS DISPOSICIÓNS — 13/07/2009

A aprobación da modificación da relación de postos de traballo da Consellería de Economía e Industria xustifícase polas necesidades organizativas da consellería.
En consecuencia, por proposta da Consellería de Economía e Industria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vinte e cinco de xuño de dous mil nove adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Economía e Industria nos termos que se sinalan no anexo este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte o da súa publicación.
Visto o acordo adoptado polo Consello da Xunta de Galicia na súa reunión do vinte e cinco de xuño de dous mil nove, relativo á aprobación da modificación da relación de postos de traballo da Consellería de Economía e Industria, coa finalidade de cumprir deste acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de xuño de 2009.
Marta Fernández Currás
Conselleira de Facenda
ANEXO
Consellería Economía e Industria
Na relación de postos de traballo da extinta Consellería de Innovación e Industria, publicada no Diario Oficial de Galicia nº 131, do 6 de xullo de 2007, prodúcense as seguintes modificacións:
Persoal funcionario.
Modificacións:
-Na páxina 11.605, no posto «IC.C02.00.001.15770.001. Vicesecretario/a xeral», cambia na súa columna adscrición a outras administracións públicas, pasando a ser «A12».
-Na páxina 11.611, no posto «IC.C99.10.000.36001.065. Posto base grupo D», na súa columna observacións suprímese «ocupado laboral fixo».
Código. Descrición doutras administracións.
A12 Adscrición indistinta a funcionarios da Xunta de Galicia, Estado e CC.AA. e Administración local.
RESOLUCIÓN do 26 de xuño de 2009 pola que se ordena a publicación do acordo do Consello da Xunta de Galicia do 25 de xuño de 2009 polo que se aproba a modificación da relación de postos de traballo da Consellería de Facenda.
CONSELLERÍA DE FACENDA — III. OUTRAS DISPOSICIÓNS — 13/07/2009

A aprobación da modificación da relación de postos de traballo da Consellería de Facenda xustifícase pola necesidade de adaptar a estrutura orgánica do Instituto Galego de Estatística regulada mediante Decreto 198/2008, do 28 de agosto, publicado no Diario Oficial de Galicia nº 175, do 10 de setembro.
En consecuencia, por proposta da Consellería de Facenda, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia na súa reunión do día 25 de xuño de dous mil nove, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Facenda nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do vinte e cinco de xuño de dous mil nove, relativo á aprobación da modificación da relación de postos de traballo da Consellería de Facenda, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de xuño de 2009.
Marta Fernández Currás
Conselleira de Facenda
Ver referencia pdf "13500D005P011.PDF"
CÓDIGO - DESCRICIÓN DAS TITULACIÓNS ACADÉMICAS
2062	LICENCIADO EN DEREITO.
CÓDIGO - DESCRICIÓN DAS FORMACIÓNS ESPECÍFICAS
069	EXPERIENCIA EN XESTIÓN DE PERSOAL (MÉRITO).
613	EXPERIENCIA NA ELABORACIÓN DE ESTATÍSTICAS DO MARCO DO
SISTEMA EUROPEO DE CONTAS (MÉRITO).
614	EXPERIENCIA NA ELABORACIÓN DE ESTATÍSTICAS DE SÍNTESE
(SISTEMA DE INDICADORES, NÚMEROS ÍNDICES, CONTAS ECONÓMICAS
E PROXECCIÓNS) E ANÁLISE SOCIOECONÓMICA (MÉRITO).
640	PARA PERSOAL DOUTRA ADMINISTRACIÓN, CURSO DE PERFECCIONA-
MENTO DE GALEGO (R.I.).
641	PARA PERSOAL DOUTRA ADMINISTRACIÓN, CURSO DE INICIACIÓN
DE GALEGO (R.I.).
954	PERMISO CONDUCIR B (R.I.).
CÓDIGO - DESCRICIÓN DOUTRAS ADMINISTRACIÓNS
A11	ADSCRICIÓN INDISTINTA A FUNCIONARIOS DA XUNTA DE GALICIA,
ESTADO E CC.AA.
A20(6)	ADSCRICIÓN INDISTINTA A FUNCIONARIOS DA XUNTA DE GALICIA,
ESTADO E CC.AA., E DO INSTITUTO NACIONAL DE ESTATÍSTICA.
AXG	ADSCRICIÓN EXCLUSIVA A FUNCIONARIOS DA XUNTA DE GALICIA.
CÓDIGO - DESCRICIÓN DOS COMPLEMENTOS SALARIAIS
B14	COMPLEMENTO SALARIAL DE SINGULARIDADE DE ESPECIAL
EDICACIÓN.
RESOLUCIÓN do 18 de xuño de 2009, da Secretaría Xeral de Medios, pola que se lles dá publicidade aos convenios de colaboración subscritos no primeiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/07/2009

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Comunicación e tramitados pola Subdirección Xeral de Telecomunicacións e Audiovisual, no primeiro cuadrimestre do ano 2009, os cales se relacionan no anexo a esta resolución.
Santiago de Compostela, 18 de xuño de 2009.
Alfonso Cabaleiro Durán
Secretario xeral de Medios
Ver referencia pdf "13500D003P009.PDF"
RESOLUCIÓN do 26 de xuño de 2009 pola que se ordena a publicación do acordo do Consello da Xunta de Galicia do 25 de xuño de 2009 polo que se aproba a modificación da relación de postos de traballo da Consellería de Presidencia, Administracións Públicas e Xustiza.
CONSELLERÍA DE FACENDA — III. OUTRAS DISPOSICIÓNS — 13/07/2009

A aprobación da modificación da relación de postos de traballo da Consellería de Presidencia Administracións Públicas e Xustiza xustifícase pola necesidade de dar cumprimento ao acordo asinado entre a Consellería de Presidencia, Administracións Públicas e Xustiza e as organizacións sindicais, que regula as condicións de traballo do persoal funcionario dependente desta consellería que cumpre funcións de técnicos de garda do sistema integrado de protección civil e emerxencias de Galicia en quendas de garda permanente.
En consecuencia, por proposta da Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vinte e cinco de xuño de dous mil nove adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Presidencia, Administracións Públicas e Xustiza nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Os efectos económicos derivados deste acordo retrotraeranse ao 1 de xaneiro de 2009.
Visto o acordo adoptado polo Consello da Xunta de Galicia na súa reunión do vinte e cinco de xuño de dous mil nove, relativo á aprobación da modificación da relación de postos de traballo da Consellería de Presidencia, Administracións Públicas e Xustiza, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de xuño de 2009.
Marta Fernández Currás
Conselleira de Facenda
Ver referencia pdf "13500D003P009.PDF"
CÓDIGO - DESCRICIÓN DAS TITULACIÓNS ACADÉMICAS
2028	LIC. FÍSICA
2035	LIC. QUÍMICAS
2804	ARQUITECTURA/ENXEÑARÍA
2806	ENX. QUÍMICA OU LCDO. QUÍMICAS
3782	ENX. TÉCNICO INDUSTRIAL, ESPECIALIDADE EN QUÍMICA INDUSTRIAL
3800	ARQ. TÉCNICA/ENX. TÉCNICA
CÓDIGO - DESCRICIÓN DAS FORMACIÓNS ESPECÍFICAS
323	EXPERIENCIA EN INSTALACIÓNS RADIOLÓXICAS (MÉRITO).
324	EXPERIENCIA EN RISCO QUÍMICO (MÉRITO).
325	EXPERIENCIA EN IMPLANTACIÓN DE PLANS DE EMERXENCIA (MÉRITO).
326	EXPERIENCIA EN PLANIFICACIÓN DE RISCO (MÉRITO).
640	PARA PERSOAL DOUTRA ADMINISTRACIÓN, CURSO DE PERFECCIONA-
MENTO DE GALEGO (R.I.).
CÓDIGO - DESCRICIÓN DOUTRAS ADMINISTRACIÓNS
A11	ADSCRICIÓN INDISTINTA A FUNCIONARIOS DA XUNTA DE GALICIA,
ESTADO E CC.AA.
AXG	ADSCRICIÓN EXCLUSIVA A FUNCIONARIOS DA XUNTA DE GALICIA.
ORDE do 7 de xullo de 2009 pola que se fixan os prezos de venda ao público das publicacións Anuario de estatística agraria 2005 e dez máis.
CONSELLERÍA DO MEDIO RURAL — III. OUTRAS DISPOSICIÓNS — 15/07/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse con IVE incluído.
Santiago de Compostela, 7 de xullo de 2009.
Samuel Jesús Juárez Casado
Conselleiro do Medio Rural
ANEXO
Anuario de estatística agraria 2005: 18 .
Plan de desenvolvemento da agricultura ecolóxica de Galicia 2008-2013: 12 .
O pastor das landras: 5 .
Produción de carne con forraxes ensiladas: 18,04 .
Cogomelos de Galicia: 20 .
A Mariña Oriental: 30 .
Inventario dos patóxenos e pragas máis frecuentes nos cultivos de Galicia e norte de Portugal: 10 .
A parroquia en Galicia: pasado, presente e futuro: 25 .
Contas económicas da agricultura 2004: 12 .
Estudo dos solos da parroquia de Campolongo (Negreira, A Coruña). Alternativas para o uso forestal: 10 .
Actas do III congreso Manuel Luís Acuña: 20 .
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 16 de xuño de 2009 pola que se ordena a publicación do acordo do Consello da Xunta de Galicia do 8 de abril de 2009 polo que se declara festa de Galicia de interese turístico na provincia de Pontevedra a Festa do Monte que se celebra no concello da Guarda.
CONSELLERÍA DE CULTURA E TURISMO — III. OUTRAS DISPOSICIÓNS — 15/07/2009

O Consello da Xunta de Galicia, na súa reunión do día 8de abril de 2009, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Pontevedra a Festa do Monte, que se celebra a segunda semana do mes de agosto, no concello da Guarda, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 16 de xuño de 2009.
Antonio Fernández-Campa García-Bernardo
Secretario xeral da Consellería de Cultura
e Turismo
RESOLUCIÓN do 16 de xuño de 2009 pola que se ordena a publicación do acordo do Consello da Xunta de Galicia do 8 de abril de 2009 polo que se declara festa de Galicia de interese turístico na provincia de Pontevedra a festa Encontro degustación do millo corvo que se celebra no concello de Bueu.
CONSELLERÍA DE CULTURA E TURISMO — III. OUTRAS DISPOSICIÓNS — 15/07/2009

O Consello da Xunta de Galicia, na súa reunión do día oito de abril de dous mil nove, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Pontevedra a festa Encontro degustación do millo corvo, que se celebra no derradeiro fin de semana de marzo, no concello de Bueu, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 16 de xuño de 2009.
Antonio Fernández-Campa García-Bernardo
Secretario xeral da Consellería de Cultura
e Turismo
RESOLUCIÓN do 15 de xuño de 2009, do Departamento Territorial de Pontevedra, pola que se adxudica o financiamento dos proxectos do fomento do uso do galego dos equipos de normalización e dinamización lingüística dos centros de ensino privados de Galicia que imparten ensinanzas regradas de niveis non universitarios, para o ano 2009, curso escolar 2008-2009, ao abeiro da resolución da Secretaría Xeral de Política Lingüística do 22 de decembro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/2009

O xefe territorial da Consellería de Presidencia, Administracións Públicas e Xustiza de Pontevedra, por delegación da Secretaría Xeral de Política Lingüística, resolve adxudicar as cantidades propostas polo Gabinete de Normalización Lingüística que se reflicten a continuación:
Ver referencia pdf "13700D006P014.PDF"
Contra esta resolución caberá interpoñer recurso de reposición, no prazo dun mes, perante a Secretaría Xeral de Política Lingüística ou, directamente, recurso contencioso-administrativo, no prazo de dous meses.
Pontevedra, 15 de xuño de 2009.
José Antonio González Álvarez
Xefe territorial de Pontevedra
RESOLUCIÓN do 17 de xuño de 2009, da Secretaría Xeral da Consellería Cultura e Turismo, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2009.
CONSELLERÍA DE CULTURA E TURISMO — III. OUTRAS DISPOSICIÓNS — 10/07/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Cultura e Deporte nos meses de xaneiro, febreiro, marzo e abril do ano 2009, que se incorpora como anexo a esta resolución.
Santiago de Compostela, 17 de xuño de 2009.
Antonio Fernández-Campa García-Bernardo
Secretario xeral da Consellería de Cultura
e Turismo
ORDE do 30 de xuño de 2009 pola que se declara de interese galego a Fundación Karpín Vivienda e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 10/07/2009

Con data do 24 de decembro de 2008, publicouse no Diario Oficial de Galicia número 249 a Orde do 10 de decembro de 2008 pola que se clasifica de interese social a Fundación Karpín Vivienda, que se adscribe á Consellería de Vivenda e Solo, departamento a que corresponde o exercicio das funcións do protectorado.
A Orde da Consellería de Presidencia, Administracións Públicas e Xustiza, do 26 de maio de 2009, readscribe a Fundación Karpín Vivienda ao protectorado da Consellería de Medio Ambiente, Territorio e Infraestruturas.
Esta fundación, de acordo co establecido no artigo 6 dos estatutos, ten como obxecto colaborar cos poderes públicos no cumprimento dos principios reitores da política social e económica en materia de vivenda establecidos no capítulo III do título I da Constitución española. En particular, fomentar o dereito das persoas físicas de acceder e desfrutar dunha vivenda digna, adecuada e a prezos sostibles. Igualmente, a fundación poderá contribuír dunha maneira accesoria ao fomento da cultura no seu ámbito de influencia, especialmente do patrimonio histórico.
Por todo isto, en virtude das atribucións que me confire o artigo 34 da Lei 1/1983, do 22 de febreiro, de normas reguladoras da Xunta e da súa presidencia, considerándose cumpridos os requisitos establecidos na Lei 12/2006, do 1 de decembro, de fundacións de interese galego, e 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, logo do informe favorable emitido pola Asesoría Xurídica da Consellería de Medio Ambiente, Territorio e Infraestruturas,
Dispoño:
Primeiro.-Declarar de interese galego a Fundación Karpín Vivienda, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da dita fundación no Rexistro de Fundacións de Interese Galego, sección da Consellería de Medio Ambiente, Territorio e Infraestruturas, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto no resto da normativa de xeral aplicación, en especial ás obrigas de darlle publicidade suficiente ás súas actividades, e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través da memoria anual, o cumprimento da finalidade fundacional, así como a presentar o plan de actuación con anterioridade ao inicio do exercicio económico correspondente.
Disposición derradeira
Esta orde entrará en vigor o día seguinte do súa publicación no Diario Oficial de Galicia.
Santiago de Compostela, 30 de xuño de 2009.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
DECRETO 347/2009, do 9 de xullo, polo que se nomea como presidenta do Consorcio Axencia para a Calidade do Sistema Universitario de Galicia a María Patrocinio Morrondo Pelayo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 10/07/2009

De conformidade co establecido no artigo 12 dos estatutos Consorcio Axencia para a Calidade do Sistema Universitario de Galicia, escoitados os reitores e presidentes dos consellos sociais das universidades integradas neste consorcio, por proposta do conselleiro de Educación e Ordenación Universitaria, logo de deliberación do Consello da Xunta de Galicia na súa reunión do día nove de xullo de dous mil nove,
DISPOÑO:
Artigo único.-Nomear presidenta do Consorcio Axencia para a Calidade do Sistema Universitario de Galicia a María Patrocinio Morrondo Pelayo.
Santiago de Compostela, nove de xullo de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación
Universitaria
DECRETO 346/2009, do 9 de xullo, polo que se dispón o cesamento como presidente do Consello de Dirección do Consorcio Axencia para a Calidade do Sistema Universitario de Galicia de Guillermo Rojo Sánchez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 10/07/2009

De conformidade co establecido no artigo 12 dos estatutos do Consorcio Axencia para a Calidade do Sistema Universitario de Galicia, por transcurso do período de tempo para o cal foi nomeado e por proposta do conselleiro de Educación e Ordenación Universitaria, logo de deliberación do Consello da Xunta na súa xuntanza do día nove de xullo de dous mil nove,
DISPOÑO:
Artigo único.-O cesamento como presidente do Consello de Dirección do Consorcio Axencia para a Calidade do Sistema Universitario de Galicia de Guillermo Rojo Sánchez, agradecéndolle os servizos prestados.
Santiago de Compostela, nove de xullo de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación
Universitaria
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
ORDE do 10 de xullo de 2009 pola que se dispón o nomeamento do presidente da Autoridade Portuaria de Vilagarcía de Arousa e a súa ría.
CONSELLERÍA DO MAR — II. AUTORIDADES E PERSOAL — 17/07/2009

O artigo 41.1º da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no devandito precepto, o Consello da Xunta de Galicia acordou o 15 de setembro de 2005 facultar o titular da consellería competente en materia de portos, para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
DISPOÑO:
O nomeamento de Francisco Javier Puertas Castillo como presidente da Autoridade Portuaria de Vilagarcía de Arousa e a súa ría.
Santiago de Compostela, 10 de xullo de 2009.
Rosa M. Quintana Carballo
Conselleira do Mar
ORDE do 10 de xullo de 2009 pola que se dispón o cesamento do presidente da Autoridade Portuaria de Vilagarcía de Arousa e a súa ría.
CONSELLERÍA DO MAR — II. AUTORIDADES E PERSOAL — 17/07/2009

O artigo 41.1º da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no devandito precepto, o Consello da Xunta de Galicia acordou, o 15 de setembro de 2005, facultar o titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
DISPOÑO:
O cesamento de Joaquín Javier Gago López como presidente da Autoridade Portuaria de Vilagarcía de Arousa e a súa ría, agradecéndolle os servizos prestados.
Santiago de Compostela, 10 de xullo de 2009.
Rosa M. Quintana Carballo
Conselleira do Mar
b) NOMEAMENTOS CONSELLERÍA DO MAR
ORDE do 23 de xuño de 2009 pola que se nomean novos membros do Consello Galego de Relacións Laborais, en representación do sindicato UGT-Galicia.
CONSELLERÍA DE TRABALLO E BENESTAR — II. AUTORIDADES E PERSOAL — 22/07/2009

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 de dita resolución, o sindicato UGT-Galicia acordou a substitución de dous dos seus membros titulares e un suplente da súa representación no consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
DISPOÑO:
Artigo 1º
Nomear membros titulares do Pleno do Consello Galego de Relacións Laborais, en representación do sindicato UGT-Galicia, a José Carlos Rodríguez del Río, en substitución de Manuel Mosquera Ferreiro, e Mª Cruz Vázquez González, en substitución de Manuel Golpe Gómez.
Artigo 2º
Nomear membro suplente do Pleno do Consello Galego de Relacións Laborais, en representación do sindicato UGT-Galicia, a Domingo Barros Montáns, en substitución de Juan Ramón Pais Andrade.
Santiago de Compostela, 23 de xuño de 2009.
Beatriz Mato Otero
Conselleira de Traballo e Benestar
ORDE do 15 de xullo de 2009 pola que se derroga a Orde do 17 de abril de 2009, pola que se convocan as axudas para a execución dos plans extratéxicos zonais aprobados pola Consellería de Pesca e Asuntos Marítimos aos grupos de acción costeira.
CONSELLERÍA DO MAR — III. OUTRAS DISPOSICIÓNS — 21/07/2009

A Orde do 17 de abril de 2009 pola que se convocan as axudas para a execución dos plans estratéxicos zonais aprobados pola Consellería de Pesca e Asuntos Marítimos aos grupos de acción costeira, publicada no Diario Oficial de Galicia nº 89, do 8 de maio de 2009, para a súa aplicación, precisa da previa selección e recoñecemento como entidades colaboradoras de grupos de acción costeira, de acordo co regulado na Orde do 17 de xullo de 2008 pola que se convoca concurso de selección de grupos de acción costeira, publicada no Diario Oficial de Galicia nº 144, do 28 de xullo de 2008.
No día da data diferentes causas, entre as cales se poden sinalar problemas de constitución, ou de recoñecemento como asociacións, impediron a resolución do procedemento iniciado coa Orde do 17 de xullo de 2008, polo que non existe resolución da consellería determinando as asociacións seleccionadas e recoñecidas como grupo de acción costeira.
Neste estado de cousas resulta imposible a tramitación, xestión e resolución do procedemento establecido para estas axudas na Orde do 17 de abril de 2009, por canto os grupos de acción costeira, como entidades colaboradoras, son parte insubstituíble no procedemento, polo que resulta conveniente e axeitada a derrogación da mencionada norma, así como proceder a unha nova convocatoria destas axudas unha vez que se resolva definitivamente o proceso aberto pola Orde do 17 de xullo de 2008.
En consecuencia, facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
Derrógase a Orde do 17 de abril de 2009 pola que se convocan as axudas para a execución dos plans estratéxicos zonais aprobados pola Consellería de Pesca e Asuntos Marítimos aos grupos de acción costeira, publicada no Diario Oficial de Galicia nº 89, do 8 de maio de 2009.
Disposición derradeira
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 15 de xullo de 2009.
Rosa Quintana Carballo
Conselleira do Mar
RESOLUCIÓN do 8 de xuño de 2009 pola que se publican os convenios de colaboración subscritos pola Axencia Galega de Desenvolvemento Rural-Agader no primeiro cuadrimestre de 2009.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 22/07/2009

De conformidade co disposto no artigo 11 da Lei 4/2006, de 30 de xuño, de transparencia e boas prácticas na Administración pública galega, publícase a relación dos convenios de colaboración subscritos pola Axencia Galega de Desenvolvemento Rural-Agader no primeiro cuadrimestre de 2009, que figuran no anexo.
Santiago de Compostela, 8 de xuño de 2009.
Antonio Crespo Iglesias
Director xeral da Axencia Galega
de Desenvolvemento Rural
Ver referencia pdf "14200D007P027.PDF"
INSTITUTO GALEGO DE CONSUMO
RESOLUCIÓN do 15 de xullo de 2009 pola que se publican as subvencións concedidas a entidades locais, para a realización de actividades relacionadas coas oficinas municipais de información aos consumidores, no marco da Resolución do 26 de decembro de 2008 (Diario Oficial de Galicia número 5, do 8 de xaneiro de 2009) pola que se convoca e se regula a concesión de subvencións ás entidades locais para a realización de actividades relacionadas coas oficinas municipais de información aos consumidores para o ano 2009.
INSTITUTO GALEGO DE CONSUMO — III. OUTRAS DISPOSICIÓNS — 22/07/2009

Na súa virtude, de acordo co establecido no artigo 20 das bases da citada convocatoria,
RESOLVO:
Facer públicas as subvencións concedidas para a realización de actividades das oficinas municipais de información aos consumidores (OMIC), aos beneficiarios que se relacionan no anexo desta resolución e nas contías que se sinalan.
Santiago de Compostela, 15 de xullo de 2009.
Mª Nava Castro Domínguez
Presidenta do Instituto Galego de Consumo
Ver referencia pdf "14200D007P027.PDF"
RESOLUCIÓN do 15 de xullo de 2009 pola que se fan públicas as subvencións concedidas ás organizacións de consumidores no marco da Resolución do 30 de decembro de 2008 (Diario Oficial de Galicia número 10, do 15 de xaneiro de 2009) pola que se convoca e se regula a concesión de subvencións para o ano 2009 en materia de consumo ás organizacións de consumidores da Comunidade Autónoma de Galicia.
INSTITUTO GALEGO DE CONSUMO — III. OUTRAS DISPOSICIÓNS — 22/07/2009

Na súa virtude, de acordo co establecido no artigo 21 das bases da citada convocatoria,
RESOLVO:
Facer públicas as subvencións concedidas ás organizacións de consumidores e usuarios da Comunidade Autónoma de Galicia para o desenvolvemento da súa actividade de defensa e protección dos dereitos dos consumidores e usuarios durante o ano 2009, aos beneficiarios que se relacionan no anexo desta resolución e nas contías que se sinalan.
Santiago de Compostela, 15 de xullo de 2009.
Mª Nava Castro Domínguez
Presidenta do Instituto Galego de Consumo
Ver referencia pdf "14200D010P028.PDF"
ORDE do 3 de xullo de 2009 pola que se resolve a Orde do 24 de marzo de 2009, de convocatoria das axudas aos centros, departamentos, institutos ou órganos individuais ou colexiados das universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/2009

Por Orde do 24 de marzo de 2009, DOG do 30 de marzo, convocáronse axudas aos centros, departamentos, institutos ou órganos individuais ou colexiados das universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
Na súa virtude, de acordo co establecido nos artigos 8 e 10 da orde de convocatoria e atendendo ao informe-proposta elevado pola Comisión Avaliadora a través da Secretaría Xeral de Universidades, esta consellería
RESOLVE:
Primeiro.-Concederlles axudas ás universidades galegas que a continuación se relacionan para a realización dos eventos solicitados e na contía que se indica en cada caso.
Segundo.-En cumprimento do disposto no artigo 12 da Orde do 24 de marzo de 2009, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de xullo de 2009.
Jesús Vázquez Abad
Conselleiro de Educación e Ordenación
Universitaria
Ver referencia pdf "14200D003P012.PDF"
Ver referencia pdf "14200D004P013.PDF"
RESOLUCIÓN do 18 de xuño de 2009, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión intercentros do convenio colectivo da Asociación Camiña Social, relativo á revisión salarial para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 22/07/2009

Visto o acordo subscrito o 16 de febreiro de 2009 pola comisión intercentros do convenio da Asociación Camiña Social, relativo á revisión salarial para o ano 2009, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordenar a inscrición da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 18 de xuño de 2009.
Odilo Martiñá Rodríguez
Director xeral de Relacións Laborais
Ver referencia pdf "14200D005P025.PDF"
RESOLUCIÓN do 16 de xuño de 2009 pola que se ordena a publicación do acordo do Consello da Xunta de Galicia do 8 de abril de 2009 polo que se declara festa de Galicia de interese turístico na provincia da Coruña a Festa do Polbo que se celebra no concello de Mugardos.
CONSELLERÍA DE CULTURA E TURISMO — III. OUTRAS DISPOSICIÓNS — 14/07/2009

O Consello da Xunta de Galicia, na súa reunión do día oito de abril de dous mil nove, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia da Coruña a Festa do Polbo, que se celebra en xullo o último luns despois das festas do Carme, no concello de Mugardos, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 16 de xuño de 2009.
Antonio Fernández-Campa García-Bernardo
Secretario xeral da Consellería
de Cultura e Turismo
RESOLUCIÓN do 16 de xuño de 2009 pola que se ordena a publicación do acordo do Consello da Xunta de Galicia do 8 de abril de 2009 polo que se declara festa de Galicia de interese turístico na provincia da Coruña a Festa da Troita que se celebra no concello de Oroso.
CONSELLERÍA DE CULTURA E TURISMO — III. OUTRAS DISPOSICIÓNS — 14/07/2009

O Consello da Xunta de Galicia, na súa reunión do día 8 de abril de 2009, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia da Coruña a Festa da Troita, que se celebra cada ano no mes de maio, no concello de Oroso, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 16 de xuño de 2009.
Antonio Fernández-Campa García-Bernardo
Secretario xeral da Consellería de Cultura
e Turismo